SUID-AFRIKAANSE RADIOLIGA 
SARLNUUS SONDAG 16 Maart 2003 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 

VERSKONING 

SARL AJV 

SARL BHF/UHF KOMPETISIE 

OAKDALE ARK OPEDAG 

INTEGNET 2003 VAN 30 MAART SAL JOU INSETTE BENODIG 
SA AMSAT HOU AMSATKON2003 OP 10 MEI 

Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 
Die SARLnuusdiens nooi klubs en individue om nuus aangaande amateurradio 
aan news@sarl.org.za nie later as die Donderdag wat die bulletin vooraf gaan, 
in te stuur. Indien moontlik stuur dit asb in Afrikaans sowel as Engels. Let 
asseblief daarop dat vanaf Februarie 2003 nuusitems slegs aanvaar kan word 
indien dit na news@sarl.org.za gestuur word. 


U luister na ZS6SRL. 
STIL SLEUTEL 


Dit is met leedwese dat die Raad van die SARL die afsterwe van Jan Zandberg 
ZS4J%, in die ouderdom van 71, op Maandag 10 Maart 2003, aankondig. Jan 
en sy boesemvriend, Dolf Lloyd, is vroeg Maandagoggend wreed vermoor. Die 
Raad betuig sy ennige meegevoel met die familie en vriende van die Zandberg 
gesin. 


POUSE 
Die nuus volg in besonderhede: 
VERSKONING 


Die Raad van die SARL bied hiermee verskoning aan Mnr Kobus van der Merwe 
ZSGJPY en Mev Yvonne van Dijk ZR6TBL aan vir enige ongerief wat deur 


die kennisgewing in die SARL AJV dokument veroorsaak is. Na 'n deeglike 
ondersoek is bevind dat Reel 16.3(i) nie van toepassing is op Kobus nie en 
dat Yvonne `n opbetaalde lid van die SARL is. Die SARL is jammer oor die 
misverstand. 


SARL AJV 


Die SARL AJV word op Saterdag 29 Maart 2003 by die Ontspanningssaal te 
Lugmagbasis Bloemspuit (LMB), net buite Bloemfontein, gehou. Op Vryda- 
gaand 28 Maart word `n ken-mekaar vanaf 18:00 tot 21:00 SAT by die saal 
gehou en 'n kontantkroeg sal beskikbaar wees. 


Saterdagoggend word die SARL AJV gehou. Na afloop van die AJV het die 
Bloemfontein RAK `n vlooimark/kattebakverkoping beplan asook 'n aantal 
lesings. Almal is welkom om items saam te bring vir die vlooimark. Belange- 
groepe is ook welkom om die Bloemfontein RAK te kontak as hulle tydens die 
middag `n vergadering wil hou, bv die BHF/UHF Belangstellingsgroep. 


Die SARL Dinee sal ook in die Ontspanningssaal plaasvind en die Offisiersme- 
nasie van die LMB Bloemspruit hanteer die spyseniering. Daar sal 'n kontan- 
tkroeg wees en die drag is “smart casual”. 


Vir behuising in Bloemfontein kan lede Mev Veronica Otto, tydens kantoor ure 
asseblief, kontak by 082 890 0677. Vir die met karavane kan Maselspoort by 
051 441 7848 of Reyneckepark by 051 523 3888 gekontak word. Beide hierdie 
plekke het ook chalets. `n Inligtingstuk word weer per e-pos aan klubs gestuur. 


SARL BHF/UHF KOMPETISIE 


Die eerste been van die gewilde SARL BHF/UHF Kompetisie vind hierdie 
naweek plaas. Die kompetisie het om 12:00 SAT gister begin en eindig vandag, 
vier-en-twintig uur later, om 12:00 SAT. Aktiwiteit is op GG, ESB en FM op 
die 6-meter, 4-meter, 2-meter, 70 en 23 cm bande. Neem kennis dat die 4- 
meterband vanaf hierdie jaar ingesluit is - 70,000 tot 70,300 MHz. Ondersteun 
gerus die deelnemers deur met hulle kontak te maak. 


OAKDALE ARK OPE DAG 


Die Oakdale ARK sal op Saterdag 29 Maart `n ope dag hou by die Oakedaleklub, 
Bloemhofweg, Bellville. Alle radioamateurs sowel as hulle gades en vriende word 
hartlik uitgenooi. 


Hierdie geleentheid is een van `n reeks soortgelyke aktiwiteite wat georganiseer 
word met die doel om die indiwiduele amateurs aan te moedig om betrokke te 
word by sy plaaslike klub en ook om interklubverhoudings in die Wes-Kaap te 
bevorder. 


Kroegfasiliteite sal beskikbaar wees, asook `n verskeidenheid heerlike middagetes 
vanuit die klub se kombuis. Braaivleisvure sal ook beskikbaar wees. Vlooimark- 
fasiliteite sal beskikbaar gestel word, met tafels beskikbaar op `n “eerste kom, 
eerste maal” basis. 


INTEGNET 2003 VAN 30 MAART SAL JOU INSETTE BENODIG 


Die SARL Integnet 2003 wat op 30 Maart gaan plaasvind, lyk heel verskillend 
en sal heelwat insette van die luisteraars benodig. Die onderwerp vir bespreking 
sal gaan oor wat radioamateurs kan doen om aktiwiteit op die lug te bevorder. 
Dit sal nie `n vraag wees van wat hulle, SARL, SAATI, AMSAT of die klubs 
moet doen nie maar: “Wat kan ek as gelisensieerde radioamateur doen om my 
stokperdjie te bevorder en te ontwikkel?” 


Sluit aan by die bespreking op 30 Maart wat om 20:00 begin op `n herhaler 
naby jou of op 3718 kHz. Klubs wat hulle herhaler wil koppel moet die beson- 
derhede van die telefoonnommer wat gekoppel moet word deur die 'Telkom 
Telekonferensiesentrum, die frekwensie van die herhaler en die dekkingsgebied 
aan armi@sarl.org.za stuur. 


RADIO ZS 


Die Januarie/Februarie 2003 uitgawe van Radio ZS is tans by die drukker en sal 
eersdaags op pad wees na die lede. Die redakteur bied verskoning aan vir die 
vertraging. Gereelde rubriekskrywers en alle lede word gevra om artikels teen die 
einde Maart aan die redakteur te stuur vir die volgende uitgawe van Radio 7. 
Die artikels, in Afrikaans of Engels, kan gestuur word aan zsdbs@netactive.co.za 
of na, Posbus 12104, Brandhof, 9324. 


SA AMSAT HOU AMSATKON2003 OP 10 MEI 


SA AMSAT gaan `n amateursatellietkonferensie in Gauteng hou op 10 Mei. Wat 
vroeër 'n jaarlikse instelling was sal heringestel word om belangstelling in ama- 
teursatelliette te stimuleer en om nuwelinge te help om meer te leer van hierdie 
fassinerende deel van Amateurradio. Bekend as AMSATCON2003 (Amateur- 
satelietkonferensie 2003) sal die konferensie iets vir die belangstelling van elke 
radioamateur bied. `n Vergadering om SA AMSAT vorentoe te neem sal die 
konferensie in die laatmiddag volg. Daar word tans om borgskap onderhandel 
sodat die registrasiefooi so laag as moontlik gehou kan word. 


Voordragte word ingewag. Stuur asb `n kort opsomming aan hans@intekom.co.za 
teen 30 Maart. `n Volledige program en registrasievorms sal vroeg in April 
beskikbaar wees. 


CGOLOMBIA RADIOLIGA ONTBIND DALK. 


Colombia se Radioliga kan dalk ontbind word. Dit is deels te wyte aan finansiële 
probleme wat die radioamateurs in daardie land ondervind, wat veroorsaak dat 
die ledetal kwyn. Met die laaste telling was daar slegs 200 lede van die liga en 
die syfers daal nog steeds. Ontbinding kan oa. veroorsaak dat daar geen buro 
meer sal wees nie. 


FREKWENSIEBEPLANNING 


Die Raad van die SARL werk nou saam met ICASA en die Department van 
Kommunikasie aan frekwensiebeplanningsake. Die SARL het reeds twee voor- 


leggings aan hierdie organisasies gegee wat die SARL se posisie in verband met 
die AO-meter harmonisering asook die PMR 430 - 440 MHZ uitstip. IGASA het 
die versekering gegee dat die SARL `n deel van die forum sal wees wat hierdie 
sake hanteer. 


SPESIALE GELEENTHEIDSTASIE TYDENS KRIEKET WêRELDBEKER- 
TOERNOOI 


Onthou om 'n poging aan te wend om kontak te maak met ZS03CWG, die 
spesiale geleentheidstasie wat tot 23 Maart op alle bande deur die Oakdaleklub 
bedryf word. 


ZS-stasies kan @OSL's stuur aan ZS03CWC, Posbus 2132, BELLVILLE, 7535, en 
DX-stasies kan dit stuur aan ZS1AU by @RZ.COM. Sluit asb `n gefrankeerde 
koevert met u eie adres in vir `n spesiale @SL-kaart wat na die 23ste Maart 
beskikbaar sal wees. 


VERANDERINGS IN FREKWENSIE EN TYD VAN ARMIUITSENDINGS 


Net `n herinnering daaraan dat vanaf 30 Maart die uitsending van Amateur 
Radio Mirror International om 10:00 SAT op 17815 kHz en 9750kHr sal geskied 
in plaas van 21560 kHz. Vanaf 31 Maart sal die heruitsending op Maandagaande 
om 21:00, di een uur later as tans, plaasvind maar die frekwensie sal onveranderd 
3215 kHz bly. 


Hierdie bulletin is saamgestel deur Gustav, ZS6GBWN en gelees deur ........ var 
DUI... AS 'N diens aan radioamateurs, kortgolfluisteraars en elektronikaen- 
toesiaste. 


Die SARL nooi u ook om Sondae om 10:00 na Amateur Radio Mirror Interna- 
tional op 21560, 9750 en 7082 kHz en 145,625 MHr in die Oos Londen-, 145,650 
in die Durban- en 145,750 MHG in die Pretoriagebied te luister. 'n Heruitsend- 
ing kan Maandagaande om 20:00 SAT op 3215 kHz gehoor word. ARMI word 
deur Telkom en Sentech geborg. 


U het geluister na ZS6SRL, dankie dat u by ons aangesluit het. Baie dankie 
aan diegene wat items vir die bulletins verskaf en aan al die amateurs wat so 
gereeld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


